armvectores/hy_wikipedia_2023 huggingface dataset:
(2591) Դվորեցկի

(2591) Դվորեցկի (անգլ.՝ Dworetsky), աստերոիդ աստերոիդների հիմնական գոտում։ Հայտնաբերվել է 1949 թվականի օգոստոսի 2-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,937208 ա. մ., առավելագույնը մոտենում է 2,816 ա. մ. հեռավորության վրա և հեռանում 3,0585 ա. մ.։ Արեգակի շուրջ մեկ ամբողջական պտույտ է կատարում 1838,66 երկրային օրվա ընթացքում, իր ուղեծրով շարժվելով միջինում 0,195795 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2591) Դվորեցկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրյազնոե (այլ կիրառումներ)

Գրյազնոե, կարող է վերաբերել՝

Գրյազնոե - գյուղ Ռուսաստանի Բելգորոդի մարզի Պրոխորովսկի շրջանի կազմում։
Գրյազնոե - գյուղ Ռուսաստանի Լիպեցկի մարզի Լիպեցկի շրջանի կազմում։
Գրյազնոե - գյուղ Ռուսաստանի Ռյազանի մարզի Միխայլովսկի շրջանի կազմում։
Վալս երկու պայից

Վալս երկու պայից (ֆր.՝ valse à deux temps), վալսի տեսակ, պար, որը կատարվում է 3/4 կամ 6/8 երաժշտական չափով։ Ի հայտ է եկել Վիեննայում, ի սկզբանե կոչվում էր «Վիեննական վալս» (ավելի ուշ այդ անվանումը ամրացվեց 3 պայից վալսի վրա)։ 19-րդ դարում Ֆրանսիայում կրում էր նաև «Ռուսական վալս անվանումը»։


== 19-րդ դարի պարահանդեսային պար ==
2 պայից վալսը այդքան էլ հայտնի և հարատև չէր, ինչպես դասական երեք պայից վալսը, որովհետև, հավանաբար, մեծ պարային հմտություններ չէր պահանջում։ 20-րդ դարում 3 պայից վալսը սկսեցին անվանել վիեննական վալս, սակայն օրիգինալ վիեննական վալսը հենց 2 պայից վալսն էր։


== Ժամանակակից պար ==
Սպորտային պարահանդեսային պարերում երկու պայից վալսը համարվում է ժամանակակից վիեննական և դանդաղ վալսերի հեշտացված տեսակը։ Ի տարբերություն այդ պարերի՝ այն կատարվում է ոչ թե ամեն տակտի 3/4 երեք քայլով, այլ երկու, ընդ որում առաջին քայլը զբաղեցնում է տակտի առաջին բաժինը, իսկ երկրորդը՝ մնացածը. պարընկերը շարժումն սկսում է դեմքով ըստ պարի ընթացքի. առաջին բաժնում իրականացվում է քայլ կրունկից պտույտի ազատ անկյունով, տակտի մնացած բաժնում ազատ ոտքը մոտենում է դեպի իրեն։ Դրանից հետո ողջ համադրությունը իրականացվում է մյուս ոտքով՝ սկսելով հետ քայլով։


== Ծանոթագրություններ ==
Լուիս Հոֆման

Լուիս Հոֆման (գերմ.՝ Louis Hofmann, հունիսի 3, 1997(1997-06-03), Bensberg, Բերգիշ Գլադբախ, Քյոլնի վարչական շրջան, Հյուսիսային Հռենոս-Վեստֆալիա, Գերմանիա), գերմանացի դերասան, առավել հայտնի է Նեթֆլիքսի թողարկած «Խավար» հեռուստասերիալում Յոնաս Կանվալդի դերով։


== Կարիերա ==
Առաջին գլխավոր դերը մարմնավորել է «Թոմ Սոյեր» ֆիլմում, որը նկարահանվել է Մարկ Տվենի «Թոմ Սոյերի արկածները» դասական վեպի հիման վրա։
2013 թվականին ստացել է գլխավոր դերը «Կոմիսար Շտոլբերգ» սերիալի սերիաերից մեկում և աչքի է ընկել Վանեսա Յոպի «Կատարյալ տղամարդ» ֆիլմում։ 2014 թվականին մասնակցել Է «Das Zeugenhaus» ֆիլմի նկարահանումներին՝ մարմնավորելով Վերներ Կրոլմանի դերը, որը նկարահանվել է Քրիստիանա Կոլի գրքի մոտիվներով։
2015 թվականին Վոլֆգանգի կերպարի («Ապաստան») համար Բավարիայի կինոմրցանակից ստացել է մրցանակ «Լավագույն երիտասարդ դերասան» անվանակարգում, իսկ մի տարի հետո ստացել է նույն մրցանակը «Գերմանացի դերասան» անվանակարգում։ Իր առաջին միջազգային ֆիլմի («Իմ հողը») համար, որի ռեժիսորն է դարձել Մարտին Զանդվլիեթը, «Բոդիլ» կինոմրցանակից ստացել է մրցանակ «Lավագույն երկրորդական դեր» անվանակարգում և մրցանակ՝ ինտերնացիոնալ ֆիլմում նկարահանվելու համար։
2016 թվականին մարմնավորել է Ֆիլայի դերը «Իմ աշխարհի կենտրոնը» պատանեկան դրամայում՝ Յակոբ Էրվի ղեկավարությամբ, որը նկարահանվել է Անդրեաս Շտայնհեֆելի համանուն վեպի մոտիվներով։ Նաև առաջատար դեր է խաղացել «Խավար» սերիալի առաջին եթերաշրջանում, որը լույս է տեսել 2017 թվականին։ Սերիալը ավարտվել է 2020 թվականին, վերջին՝ երրորդ եթերաշրջանով։


== Անձնական կյանք ==
Դպրոցն ավարտելուց հետո տեղափոխվել է Բեռլին, ապրում է Միտտեի շրջանում։ Հանդիպում է մոդել Ստելլա Մարկերտի հետ։


== Ծանոթագրություններ ==
Ստանիսլավ Կոսիոր

Ստանիսլավ Վիկենտևիչ Կոսիոր (ռուս.՝ Станислав Викентьевич Косиор, նոյեմբերի 6 (18), 1889, Վենգրուվ, Węgrów County, Մազովեցի վոյեվոդություն, Լեհաստան - փետրվարի 26, 1939(1939-02-26), Մոսկվա, ԽՍՀՄ), խորհրդային քաղաքական գործիչ, Կոմունիստական կուսակցության անդամ (1907)։
Փետրվարյան հեղափոխությունից (1917) հետո եղել է կուսակցության Նարվա-Պետերգոֆյան շրջանային կոմիտեի, ՌՄԴԲ(բ)Կ Պետրոգրադի կոմիտեի և դրա գործադիր կոմիտեի անդամ, մասնակցել է ՌՍԴԲ(բ)կ VII (ապրիլյան) կոնֆերանսին և ՌՍԴԲ(բ)կ VI համագումարին։ Մասնակցել է Հոկտեմբերյան հեղափոխությանը (1917)։ Եղել է Ուկրաինայի կոմկուսի ՈւԿ(բ)կ կազմակերպիչներից։ 1918 թվականին ընտրվել է ՈւԿ(բ)Կ ընդհատակյա աջափնյա կոմիտեի քարտուղար։ 1919 թվականին ղեկավարել է ՈւԿ(բ)կ ԿԿ Անդրճակատային բյուրոն, Անտոն Դենիկինի զորքերի թիկունքում տարվող ընդհատակյա աշխատանքները։ 1920 թվականին եղել է ՈւԿ(բ)կ ԿԿ, 1922 թվականից՝ ՌԿ(բ)կ ԿԿ Սիբիրյան բյուրոյի, 1925-1928 թվականներին՝ ՀամԿ(բ)կ ԿԿ-ի քարտուղար, 1928 թվականից՝ ՈւԿ(բ)կ ԿԿ-ի գլխավոր քարտուղար, 1938 թվականի հունվարից՝ ԽՍՀՄ ժողկոմխորհի նախագահի տեղակալ։ Կուսակցության XII — XVII համագումարների պատգամավոր, XII համագումարում ընտրվել է կուսակցության ԿԿ-ի անդամության թեկնածու, XIII — XVII-ում՝ անդամ։ 1927 թվականից՝ ՀամԿ(բ)կ ԿԿ-ի քաղբյուրոյի անդամության թեկնածու, 1930 թվականից՝ անդամ։ Եղել է Կոմինտերնի VI, VII կոնգրեսների պատգամավոր։ Ընտրվել է ԽՍՀՄ ԿԳԿ նախագահության անդամ։
Պարգևատրվել է Լենինի շքանշանով։


== Ծանոթագրություններ ==
Կորնեևո (այլ կիրառումներ)

Կորնեևո, կարող է վերաբերել՝

Կորնեևո - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Կորնեևո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Տրոյանկա (գյուղ, Գոլովանևի շրջան)

Անվան այլ կիրառումների համար տե՛ս՝ ՏրոյանկաՏրոյանկա (ուկրաիներեն՝ Троянка), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Տրոյանկա գյուղում բնակվում էր 956 մարդ։ Բնակավայրը զբաղեցնում է 47,96 կմ² տարածք։ Բնակչության խտությունը կազմում էր 19,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հեռավորարևելյան ընձառյուծ

Հեռավորարևելյան ընձառյուծ կամ Ամուրյան ընձառյուծ, Հյուսիսարևելյան Սիբիրյան ընձառյուծ (լատ.՝ Panthera pardus orientalis կամ Panthera pardus amurensis), կատվազգիների ընտանիքի գիշատիչ կաթնասուն, Հյուսիսային Ամուրյան ընձառյուծը ընձառյուծի ամենամեծ ու ամենախոշոր և ամենահյուսիսաբնակ (ամենահյուսիսային) տեսակը։ Չափահաս արու սիբիրյան ընձառյուծների Մարմնի երկարությունը առանց պոչի՝ 126—171 սմ, իսկ պոչով 2—2,8 մետր է, էգ ընձառյուծներինը 100—136 սմ, էգերի քաշը՝ հասնում է 30—71 կգ, արու սիբիրյան ընձառյուծների միջին զանգվածը հասնում է 70—76 կգ, չափահաս ամուրյան արու ընձառյուծների մեծամասնության զանգվածը կազմում է 50—110 կգ, բայց գերխոշոր գերծանրաքաշ արու ամուրյան ընձառյուծները առանձին դեպքերում կարող հասնել մինչև անգամ 121 կգ-ին, Արու ընձառյուծների մեծ մասի ընդհանուր բարձրությունը 67—86 սմ միջինը՝ 76 սմ, բայց գերխոշոր արուներին հասնում 88 սմ, էգերինը 56—73 սմ միջինը 64 սմ, վազելու ընթացքում ընձառյուծների արագությունը հասնում է 20—80կմ/ժ իսկ ամենաշատը երբեմն՝մինչև 90 կմ/ժ։ Ապրում է Հեռավոր Արևելքի Սիբիրի անտառներում՝ լեռնային կամ լեռնատափաստանային Ռուսաստանի, Չինաստանի և Կորեայի սահմանի շրջանում։


== Ծանոթագրություններ ==
↑ ДАЛЬНЕВОСТОЧНЫЙ ЛЕОПАРД — Дальневосточный И Переднеазиатский Леопард!
↑ Классафикация Подвиды Леопаров
↑ Самый большой леопард в мире. От Земли До Неба
↑Дальневосточный леопард — Леопард [1988 Кучеренко С.П] Суперхищники Хищные Звери Леса
Սիրանուշ Աթոյան

Սիրանուշ Յակովի Աթոյան (նոյեմբերի 17, 1904(1904-11-17), Ախալցխա - 1985, Երևան, Հայկական ԽՍՀ, ԽՍՀՄ), հայ ճարտարապետ։


== Կենսագրություն ==
Սիրանուշ Աթոյանը ծնվել է Ախալցխայում։ 1931 թվականին ավարտել է Երևանի պոլիտեխնիկական ինստիտուտը։ 1932 թվականից եղել է ՀԽՍՀ ճարտարապետների միության անդամ, 1952-1971 թվականներին՝ Հայպետնախագիծ ինստիտուտի գլխավոր մասնագետ։

Սիրանուշ Աթոյանի նախագծերով կառուցվել են՝

Ձորագեսի և Քանաքեռի ՀԷԿ-ի բնակելի շենքերը
Երևանում Ձորագեսի ռազմական պահակազորի տներ
Ձորագես-Քանաքեռ ՀԷԿ վարչության շենքը
Քանաքեռի ՀԷԿ-ի ակումբը
Շաքարի բաշխման ու վաճառքի պահեստները
«Пищевик» ընկերության մարզադաշտը Երևանում
Արզնիի հանքային ջրերի գործարանի մանկապարտեզի շենքը
Արզնիի հանքային ջրերի գործարանի վերանորոգման արտադրամասը


== Ծանոթագրություններ ==
Սև ծով (նկար)

Սև ծով (ռուս.՝ Чёрное море), Հովհաննես Այվազովսկու կտավը՝ ստեղծված 1881 թվականին։ Գտնվում է Տրետյակովյան պատկերասրահում։ Նկարը նաև անվանում են «Սև ծովում փոթորիկ է բարձրանում»։  Նկարում Այվազովսկին պատկերել է փոթորկող Սև ծովը։  Հեռվում դժվարությամբ կարելի է տեսնել նավ։ Կտավին բնորոշ են մուգ գույները։


== Նկարագրություն ==
1881 թվականին Այվազովսկու կերտած «Սև ծով» կտավում հորիզոնի գիծը երկու հավասար մասերի է կիսում ողջ տեսարանը՝ տարանջատելով ծովն ու երկինքը։ 
Ամպամած, մռայլ և քամոտ  օր է, կարծես  լսվում  են ծովի խուլ հառաչն ու  հոգոցները։  Կտավի խորքում, հորիզոնի  մոտ գոյացող ալիքները համաչափ ռիթմով առաջ են 
շարժվում՝ մոնումենտալ  շունչ  հաղորդելով  բնանկարին,  որտեղ իշխում են մոխրագույն, կապույտ ու կանաչավուն զուսպ երանգները։ Այվազովսկին  հրաժարվել  է  արտաքին շլացուցիչ էֆեկտներից և ալեկոծ ծովի խռով կերպարն ընդհանրացրել գեղարվեստական սուղ միջոցներով։
Պերեդվիժնիկների  ներկայացուցիչ,  ռեալիստական արվեստի  ջատագով  Իվան Կրամսկոյը,  որը  քանիցս  քննադատել  է  ծովանկարչի  աշխատանքները,  այս  անգամ փոխել է սեփական կարծիքն ու «Սև ծով» կտավը բնութագրել որպես նկարչության  մեջ երբևէ ստեղծված «առավել վեհաշունչ և պատկառազդու գործերից մեկը»։


== Ծանոթագրություններ ==
Արիյան Ադեմի

Արյան Ադեմի (մակեդոներեն՝ Аријан Адеми, մայիսի 29, 1991(1991-05-29), Շիբենիկ, ՀՍՖՀ), ալբանական ծագմամբ մակեդոնացի ֆուտբոլիստ, «Դինամո» ակումբի կիսապաշտպան։


== Ակումբային կարիերա ==
Պրոֆեսիոնալ կարիերան սկսել է 2007 թվականին «Շիբենիկ» ակումբում, որի կազմում անցկացրել է 3 մրցաշրջան՝ մասնակցելով առաջնության 57 խաղի։
2010 թվականին միացել է Զագրեբի «Դինամո» ակումբին, որի կազմում անցկացրել է ազգային առաջնության 26 խաղ։
2012 թվականին վարձավճարով տեղափոխվել է «Լոկոմոտիվ» ակումբ։
2015 թվականի նոյեմբերին չորս տարով հեռացվել է ֆուտբոլից խթանիչ օգտագործելու համար։


== Ձեռքբերումներ ==
Խորվաթիայի չեմպիոն - 2011/12, 2012/13, 2013/14, 2014/15, 2015/16
Խորվաթիայի գավաթակիր - 2011/12, 2014/15, 2015/16
Խորվաթիայի սուպերգավաթակիր - 2013


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Կիրիլ Իլյաշենկո

Կիրիլ Ֆեոդորովիչ Իլյաշենկո (մոլդ.՝ Chiril Iliaşenco, մայիսի 27, 1915(1915-05-27) կամ մայիսի 14, 1915(1915-05-14), Լիպեցկոյե, Ուկրաինա - ապրիլի 21, 1980(1980-04-21), Քիշնև, Մոլդովական ԽՍՀ, ԽՍՀՄ), մոլդովացի խորհրդային քաղաքական գործիչ, ԽՄԿԿ անդամ (1945)։
1939 թվականին ավարտել է Տիրասպոլի մանկավարժական ինստիտուտը։ 1963 թվականին նշանակվել է Մոլդովայի Գերագույն խորհրդի Նախագահության նախագահ, միաժամանակ 1966 թվականից՝ ԽՍՀՄ Գերագույն խորհրդի Նախագահության նախագահի տեղակալ։ Կուսակցության 23-րդ համագումարում ընտրվել է ԽՄԿԿ Կենտրոնական վերստուգիչ հանձնաժողովի անդամ, 24-25-րդ ԽՄԿԿ ԿԿ-ի անդամության թեկնածու։ Եղել է ԽՍՀՄ 7-9-րդ գումարումների Գերագույն խորհրդի դեպուտատ։ Պարգևատրվել է չորս շքանշանով։
(6054) Ղիբերտի

(6054) Ղիբերտի (անգլ.՝ Ghiberti), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,411381 ա. մ., առավելագույնը մոտենում է 2,1638 ա. մ. հեռավորության վրա և հեռանում 2,6589 ա. մ.։ Արեգակի շուրջ մեկ ամբողջական պտույտ է կատարում 1367,72 երկրային օրվա ընթացքում, իր ուղեծրով շարժվելով միջինում 0,263212 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6054) Ղիբերտի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջրաձոր

Անվան այլ կիրառումների համար տե՛ս՝ Ջրաձոր (այլ կիրառումներ)Ջրաձոր (նախկինում անվանումը՝ Ջալաբ),
գյուղ Հայաստանի Հանրապետության Շիրակի մարզի Ամասիայի տարածաշրջանում, մարզկենտրոն Գյումրիից մոտ 10 կմ հյուսիս-արևմուտք, Ախուրյանի ձախակողմյան վտակ Հողմաջուր գետի աջ ափին։ Ներկայումս մասն է կազմում Ամասիայի խոշորացված համայնքի։ Վերանվանվել է Ջրաձոր 1946 թվականին։


== Բնակչություն ==
Ըստ ՀՀ 2011 թ. մարդահամարի արդյունքների` Ջրաձորի մշտական բնակչությունը կազմել է 237, առկա բնակչությունը` 202 մարդ։ Բնակիչները հայեր են, որոնց նախնիների մի մասը XIX դարում գաղթել է Բասենի գյուղերից։
Ջրաձորի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ։


== Պատմամշակութային կառույցներ ==
Ջրաձորում պահպանվել է Սբ. Գևորգ եկեղեցին։ Կա նաև մ․թ․ա․ 2–1-ին հազարամյակի կիկլոպյան ամրոց։ Գյուղի դպրոցի մոտ բացահայտվել են մ․թ․ա․ 3-րդ հազարամյակի բնակավայրի հետքեր։


== Տես նաև ==
Ջրաձորի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Տարածաշրջանի քարտեզ
Ջրաձոր գյուղի էջը CAA կայքում Archived 2011-08-20 at the Wayback Machine.
Ջրաձոր գյուղի մասին Armeniapedia.org կայքում
Տաղաչափություն

Անվան այլ կիրառումների համար տե՛ս՝ Տաղաչափություն (այլ կիրառումներ)Տաղաչափություն է կոչվում չափածո ստեղծագործության յուրահատկությունը, նրա կառուցման արվեստը, որով այն տարբերվում է սովորական արձակ խոսքից։ Չափածոյի հիմնական առանձնահատկությունը նրա ռիթմն է, որն առաջանում է խոսքի որոշ հավասար միավորների (ոտք, անդամ, բանատող) պարբերական, կանոնավոր կրկնության շնորհիվ։ Տաղաչափության սկզբունքները սերտորեն կապված և պայմանավորված են տվյալ ազգային լեզվի կառուցվածքի և արտասանության յուրահատկությամբ։ Այդ հիման վրա էլ առաջանում են ոտանավորի կառուցման տարբեր եղանակներ կամ տաղաչափական համակարգեր։
Տաղաչափությունը անվանում են նաև մետրիկա։


== Տես նաև ==
Տաղ


== Ծանոթագրություններ ==
Արմավենի (այլ կիրառումներ)

Արմավենի, կարող է վերաբերել՝

Արմավենի - հայկական իգական անուն
Արմավենի - եգիպտահայ անդրանիկ պարբերականը։ Լույս է տեսել 1865 թ-ին, Կահիրեում (ընդամենը՝ 4 համար)
Արթուրը և մինիպուտները (այլ կիրառումներ)

Արթուրը և մինիպուտները, կարող է վերաբերել՝

Արթուրը և մինիպուտները - 2006 թվականին Լյուկ Բեսոնի կողմից նկարահանված ֆիլմ
Արթուրը և մինիպուտները - Լյուք Բեսսոնի «Արթուր» շարքի առաջին գիրքը
Էլֆսբորգ ՖԱ

Էլֆսբորգ, շվեդական ֆուտբոլային ակումբ Բուրոս քաղաքում։ Ակումբը հիմնադրվել է 1904 թվականին։ Թիմը Շվեդիայի վեցակի չեմպիոն է։ Ակումբը իր տնային հանդիպումները անցկացնում է «Borås Arena» մարզադաշտում։


== Ձեռքբերումներ ==
Շվեդիայի չեմպիոն - 1936, 1939, 1941, 1961, 2006, 2012
Շվեդիայի գավաթակիր - 2001, 2003, 2014
Շվեդիայի սուպերգավաթակիր - 2007


== Հայտնի խաղացողները ==
Տոբիաս Լինդերոտ
Անդերս Սվենսոն


== Ծանոթագրություններ ==


== Արտաքին հղումներ ==
Պաշտոնական կայքը
Դոլմեն

Դոլմեն (բրետոն. dolmen < dol -սեղան, men - քար), հնագույն դամբարանային կառույց է։ Կառուցված են վիթխարի քարերից մինչև մի քանի տոննա։ Ծածկված են մեկ կամ մի քանի սալաքարերով։ Դոլմենը առաջին ճարտարապետական կառույցներից է։ Դոլմեններում սովորաբար թաղվել է մեկ, կամ մի քանի աճյուն՝ քարե կամ բրոնզի զենքերի հետ։ Որոշ դեպքերում օգտագործվել են թաղման նպատակով տասնամյակներ, և երբեմն էլ մի ամբողջ դար։ Ենթադրվում է որ դոլմենները կառուցվել են տոհմավագների հուղարկավորության համար։ Հայաստանում դոլմեններ կան Աշտարակում, Արթիկի Հառիճ գյուղում, Տավուշում։


== Ձևերը՝ ըստ տեղանքի ==

Տարբեր տեղերում դոլմենները տարբեր ձևով են կառուցված։

Կովկաս, Կրասնոդարի շրջան (Ռուսաստան) - սալերով, հավաքական, տաշտաձև, մոնոլիտ դոլմեններ, նաև կրոմլեխներ։
Դանիա - դոլմենները հսկայական քարերից են, ընդ որում վերևի սալաքարը ամենամեծն է։
Մեծ Բրիտանիա, Իռլանդիա - դոլմենները լավ մշակված ուղղանկյուն քարերից են, պատերի քանակը չորսից պակաս մենհիրներ։
Կորեա, Հյուսիսային Ամերիկա, Եվրոպա - վերին սալը ներքևիններին համեմատ շատ խոշոր է, Կորեայում դոլմենները հիմնականում առանց անցքի են
Պորտուգալիա, Իսպանիա - դոլմենները թեք հարթ սալեր են, դասավորված շրջանով և ծածկով(անտոսներ)։
Ֆրանսիա, Գերմանիա - Ուղղանկյուն մշակված քարեր են, իրար մոտիկ շարված ստեղծում են սրահը։


== Պատկերասրահ ==

		
		
		
		
		
		
		
		
		
		
		
		
		
		
		


== Տես նաև ==
Կոթող
Մենհիր
Ստելա
Վիշապ
Կրոմլեխ
Պիքտական քարեր


== Արտաքին հղումներ ==
Եվրոպայի մենհիրներն ու դոլմենները Archived 2008-12-18 at the Wayback Machine.
Դոլմենները, մենհիրները և կրոմլեխները Ֆրանսիայի հարավում
Դոլմենների նկարներ Նիդերլանդիայից
Կորեայի դոլմենները
Դոլմենների նկարներ Archived 2018-08-07 at the Wayback Machine.
Մյագլովո (գյուղ, Զանևսկոե գյուղական բնակավայր)

Անվան այլ կիրառումների համար տե՛ս՝ ՄյագլովոՄյագլովո (ռուս.՝ Мяглово), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեգենդորֆ

Անվան այլ կիրառումների համար տե՛ս՝ Դեգենդորֆ (այլ կիրառումներ)Դեգենդորֆ (գերմ.՝ Deggendorf), քաղաք Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դեգենդորֆ շրջանի կազմի մեջ։ Բնակչությունը 31 661 մարդ է (2010 թվականի դեկտեմբերի 31–ի տվյալներով)։ Զբաղեցնում է 77,21 կմ² տարածք։ Պաշտոնական կոդ՝ 09 2 71 119։
Քաղաքը ստորաբաժանվում է 7 քաղաքային համայնքի։
Դեգենդորֆում է գտնվում Դեգենդորֆի բարձրագույն տեխնիկական դպրոցը։


== Ծանոթագրություններ ==


== Արտաքին հղումներ ==
Պաշտոնական կայք
Մյոսա

Մյոսա (նորվ.՝ Mjøsa), Նորվեգիայի խոշորագույն լիճը։ Տեղակայված է երկրի հարավային մասում՝ մայրաքաղաք Օսլոյից մոտ 100 կմ հյուսիս։ Հիմնական գետը, որը թափվում է այս լիճ, Գուդբրանսդալսլոգենն է հյուսիսում, իսկ դուրս եկացողը՝ Վորման (Գլոմմայի վտակ)՝ հարավում։


== Անվանում ==
Մյոսա (նորվ.՝ Mjøsa) անվանումը բավական հին ծագում ունի։ Այն նշանակում է փայլուն, պսպղուն։


== Տվյալներ ==
Մյոսան գտնվում է ծովի մակարդակից 123 մ բարձրության վրա, խորությունը տատանվում է 195-468 մ սահմաններում։ Այսինքն՝ լճի առավել խոր հատվածները գտնվում են ծովի մակարդակից մի քանի հարյուր մետր ցածր։ Գեղեցիկ են լճի ափերը, որոնք բուսածածկ են և երբեմն ժայռոտ։
Հարավային Մինոսուն հրվանդանից հյուսիսային Լիլեհամեր կազմում է 117 կմ։ Ամենալայն հատվածում՝ Խամարի մոտ, հասնում է 15 կմ-ի։ Լճի տարածքը 365 կմ² է, ջրահավաք ավազանը՝ 16420 կմ²։ Լճի ջրային պաշարի ծավալը գնահատվում է 56 կմ³։ Լճի ափի առավելագույն երկարությունը 273 կմ է։
Պատնեշները, որոնք գտնվում են Վորմա գետի վրա, կառուցվել են 1858, 1911, 1947 և 1965 թվականներին։ Դրանք բարձրացրել են լճի մակարդակը մոտ 3,6 մետրով։ Վերջին 200 տարում գրանցվել է 20 ջրհեղեղ, որոնք բարձրացրել են լճի մակարդակը ևս 7 մետրով։ Դրանցից մի քանիսը խորտակել են Համար քաղաքը։
Լիլեհամեր, Յովիկ և Համար քաղաքները հիմնադրվել են լճի ափին։ Լիճը ունի երկարաձիգ տեսք, ծայրերում հավաքված է, և իրենից ներկայացնում է լայնացած գետահուն կամ գետահովիտ, ինչը բնորոշ է Նորվեգիայի լճերի համար։ Ունի մի քանի կղզիներ, որոնցից առավել բերքատուն ու միակ խոշորը Խելգյոյա (սուրբ) կղզին։ Մնացած կղզիները միասին չեն զբաղեցնում այնքան տարածք, որքան այս մեկը։


== Արդյունաբերություն ==
Բացի ոչ մեծ զբոսանավերից ու մոտորանավակներից, ինչպես նաև PS Skibladner շոգենավից, լճում նավարկությունը բացակայում է։ Լճի ափերը հիմնականում երկրագործական կենտրոններ են, որոնք համարվում են առավել բերքատուները ամբողջ Նորվեգիայի տարածքում։
Գլխավոր երկաթուղային ճյուղը Օսլոյի ու Տրոնհեյմի միջով անցնում է լճի արևելյան ափով՝ Համարին ու Լիլեհամերին կից փոքր կղզիներով։


== Ձկնորսություն ==
Մինչ 1789 թվականը ձկնորսությունը մեծ տեղ էր զբաղեցնում լճում։ Նոր ժամանակներում դարձյալ թափ է առել ձկնորսությունը, շատ է հանդիպում կարմրախայտը։
Մյոսա լճում հանդիպում են 20 տեսակի ձկներ։ Դրանցից առավել տարածված են գայլաձուկ, թառափ, մանրածածան, ձամբռիկ, շագանակագույն կարմրախայտ։ Վերջինս կարող է կշռել մինչև 20 կգ։ Տարածված են նաև ձողաձուկազգիները և տարատեսակ մանրաձկներ։


== Գրականություն ==
Seppälä, Matti (2005), The Physical Geography of Fennoscandia, Oxford University Press, p. 145, ISBN 978-0-19-924590-1
Լենինի հուշարձան (Իրկուստկ)

Անվան այլ կիրառումների համար տե՛ս՝ Լենինի հուշարձան (այլ կիրառումներ)Վլադիմիր Իլյիչ Լենինի հուշարձան (ռուս.՝ Па́мятник Влади́миру Ильичу́ Ле́нину), որը գտնվում է Ռուսաստանի Իրկուտսկ քաղաքում։ Այն կանգնեցվել է 1952 թվականին։ Քանդակագործը Նիկոլայ Տոմսկին է, ճարտարապետը՝ Լ. Կ. Գոլբովսկին։


== Պատմություն ==
Հուշարձանը բացվել 1952 թվականի սեպտեմբերի 23-ին Իրկուտսկի Կիրովի շրջանում՝ Լենինի և Կարլ Մարքսի փողոցների անկյունում է (այժմ Աջափնյա շրջան)։
2008 թվականին իրականացվել հուշարձանի վերակառուցումը. հուշարձանը ապամոնտաժվել էր, պատվանդանը քանդվել է և կառուցվել է նորից, հուշարձանի շուրջը գտնվող պարտեզը բարեկարգվել է։


== Հետաքրքիր փաստեր ==

Լենինի արձանը Իրկուտսկում հեղինակային պատճեն է քանդակագործ Ն. Վ. Տոմսկու ստեղծված արձանից, որը գտնվում է Վորոնեժում։ Նման հուշարձաններն են ձուլվել Վիլնյուսի, Լենինգրադի համար։


== Ծանոթագրություններ ==


== Գրականություն ==
Литвинова Б. Т. Монументальное искусство // Памятники истории и культуры Иркутска. — Иркутск: Вост.-Сиб. кн. изд-во, 1993. — С. 429. — 448 с. — Тираж 5 000 экз. — ISBN 5-7424-0581-2
Козлов И. И. Улица Ленина // Козлов И. И. Путеводитель по Иркутску. — Иркутск: Вост.-Сиб. кн. изд-во, 1982. — С. 51—52. — 192 с. — Тираж 50 000 экз.


== Արտաքին հղումներ ==
Памятник Владимиру Ленину на сайте Мемориальные доски и памятник Иркутска
Памятники Ленину на сайте Иркипедия
Памятники Ленину в Иркутске
Դեյլ Դեյվիս

Էլիոտ Լայդել «Դեյլ» Դևիս (անգլ.՝ Elliott Lydell "Dale" Davis, մարտի 25, 1969(1969-03-25), Toccoa, Ջորջիա, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է ծանր հարձակվողի և կենտրոնականի դիրքերում։ Սովորել է Քլեմսոնի համալսարանում։ 1991 թվականի NBA դրաֆթի ժամանակ ընտրվել է «Ինդիանա Փեյսերս» ակումբի կողմից՝ 13-րդ համարի ներքո։ Հետագայում հանդես է եկել «Պորտլենդ Թրեյլ Բլեյզերս», «Գոլդեն Սթեյթ Ուորիորս» և «Դետրոյթ Փիստոնս» ակումբների կազմում։ NBA-ում ընդհանուր առմամբ անցկացրել է 16 մրցաշրջան։ Մեկ անգամ մասնակցել է NBA բոլոր աստղերի խաղին (2000)։ NBA կարիերայի ընթացքում ընդհանուր առմամբ խաղացել է 1094 խաղ, որոնցում հավաքել է 8706 միավոր (8,6 մ/խ), կատարել է 8605 անդրադարձ, 978 փոխանցում, 691 խլում և 1270 բլոկշոտ։
1989 թվականին Դևիսը ԱՄՆ-ի հավաքականի կազմում դարձել է Դույսբուրգում անցկացվող Ամառային ունիվերսիադի չեմպիոն։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Ջերմադինամիկա

Ջերմադինամիկա, ֆիզիկայի ճյուղ, որն ուսումնասիրում է ջերմությունը, ջերմաստիճանը և նրանց կապը աշխատանքի և էներգիայի հետ։ Այն սահմանում է մակրոսկոպիկ փոփոխականները, ինչպես օրինակ՝ ներքին էներգիան, ճնշումը, էնտրոպիան, որոնք մասամբ մարմնավորում են ճառագայթումը և մատերիան։ Այն նշում է որ այս փոփոխականների վարքագիծը ընդհանուր հարկադրանքների հետևանք է, որոնք բոլոր մատերիաների համար ընդհանուր են։ Այս ընդհանուր հարկադրանքները արտահայտված են ջերմադինամիկայի օրենքներում։
Ջերմադինամիկան կիրառվում է գիտության և ճարտարագիտության լայն բնագավառներում։
Պատմականորեն ջերմադինամիկան առաջացել է ավելի արդյունավետ շոգեմեքենաներ կառուցելու ձգտումներից։ Մասնավորապես Ֆրանսիացի ֆիզիկոս Նիկոլա Լեոնար Սադի Կառնոի աշխատանքի միջոցով։ Նա կարծում էր, որ ֆրանսիան կարող էր հաղթող դուրս գալ նապոլեոնյան պատերազմներից ավելի արդյունավետ շոգեմեքենաներ կառուցելով։ Իռլանդական ծագում ունեցող անգլիացի ֆիզիկոս Վիլյամ Թոմսոնը առաջինն էր, որ 1854 թ-ին տվեց ջերմադինամիկայի սահմանումը։

Սկզբում ջերմադինամիկան՝ որպես գիտություն ջերմային շարժիչների մասին, ուսումնասիրում էր ջերմային շարժիչները «աշխատեցնող նյութերի», ինչպես օրինակ՝ գոլորշու ջերմային հատկություները՝ փորձելով բարձրացնել ջերմային շարժիչներ ՕԳԳ-ն։ Սակայն ջերմադինամիկան հետագայում սկսեց ուսումնասիրել նաև էներգիայի շարժը քիմիական գործընթացներում։


== Ծանոթագրություն ==
Իմ կյանքը (այլ կիրառումներ)

Իմ կյանքը արտահայտությունը կարող է վերաբերել հետևյալին՝

Իմ կյանքը (վիպակ), Անտոն Պավլովիչ Չեխովի վիպակը։
Իմ կյանքը (ֆիլմ),  Բրյուս Ջոել Ռուբինի դրամաներից։
Թիգան Փրեսլի

Թիգան Փրեսլի (անգլ.՝ Teagan Presley, իսկական անունը - Էշլի Էնն Էիրիկսոն (Ashley Ann Erickson), հուլիսի 24, 1985(1985-07-24), The Woodlands, Տեխաս, ԱՄՆ), ամերիկացի պոռնոդերասանուհի։ Նկարահանվել է 165 պոռնոֆիլմերում սկսած 2004 թվականից, երբ նա պայմանագիր է կնքել Digital Playground ստուդիայի հետ։


== Կենսագրություն ==
Ծնվել է 1985 թվականի հուլիսի 24-ին, ԱՄՆ-ում։ Եղել է ընտանիքի ավագ զավակը և օգնել է ծնողներին երեք քրոջը և երեք եղբորը դաստիարակելուն։ Յոթ տարի զբաղվել է մարմնամարզությամբ և պարերով։ Տասնհինգ տարեկանում ընտանիքի հետ տեղափոխվել է Միսսիի Վիեխո (Կալիֆոռնիայի նահանգ)։ Մինչև պոռնոդերասանուհու կարիերան մի քանի տարի սովորել է քոլեջում։
Փրեսլին ապրում էր մի երիտասարդի հետ, որը գործազուրկ էր։ Որպեսզի ապրուստի միջոցներ հայթայթի 18 տարեկանում սկսում է նկարահանվել պոռնոֆիլմերում։ Կարիերայի առաջին ութ ամիսներին նկարահանվում է 70 հոլովակում, որոնցից շատերը անալ սեքսի դերեր էին։


== Կարիերա ==
2004 թվականի վերջին Փրեսլին ստորագրում է երեք տարվա բացառիկ պայմանագիր Digital Playground պոռնոկենտրոնի հետ։
2005 թվականի նոյեմբերի 11-ին Փրեսլին ունենում է Յորդանի անունով աղջիկ։ 2007 թվականի նոյեմբերին ամուսնանում է Թայլեր Դերդենի հետ, իսկ արդեն մայիսին ծնվել էր Թիգանի երկրորդ դուստրը։ 2008 թվականի հուլիսին պոռնոաստղը ամուսնալուծվում է Թայլեր Դարդենից։ Ենթադրվում է, որ պատճառը նույն տարվա սեպտեմբերին ծանոթությունն էր Ջոն Լեմոնի հետ։
2008 թվականի նոյեմբերին արված Թիգանի լուսանկարը զարդարում է Penthouse-ի 2009 թվականի հունվարի թողարկման շապիկը։ 2009 թվականին Փրեսլին և նրա կողակից Ջոն Լեմոնը բացում են իրենց սեփական ստուդիան, որը կոչվում է Skin Worxxx: Թիգան Փրեսլին բիսեքսուալ է։ Նա հայտարարել է, որ սիրում է աղջիկներին, թեպետ կյանքում պետք է ունենալ մի քանի տղամարդ։


== Հղումներ ==


== Արտաքին հղումներ ==

www.teaganpresley.com Թիգան Փրեսլի. պաշտոնական կայք
Teagan Presley Internet Movie Database կայքում
Պեսկի (գյուղ, Վալկիի շրջան)

Անվան այլ կիրառումների համար տե՛ս՝ ՊեսկիՊեսկի (ուկրաիներեն՝ Піски), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1700 թվականին։
2001 թվականի տվյալներով Պեսկի գյուղում բնակվում էր 83 մարդ։ Բնակավայրը զբաղեցնում է 3,89 կմ² տարածք։ Բնակչության խտությունը կազմում էր 21,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոտչա (Կուբենայի վտակ)

Անվան այլ կիրառումների համար տե՛ս՝ Վոտչա (այլ կիրառումներ)Վոտչա (ռուս.՝ Вотча ), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Կուբենա գետի ձախ ափին՝ 248 կմ հեռավորության վրա։ Գետի երկարությունը՝ 73 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020100112103000005351
Հիդրոլոգիական ուսումնասիրությունների կոդը - 103000535
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(6725) Էնգիյոջի

(6725) Էնգիյոջի (անգլ.՝ Engyoji), աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 21-ին Սիգերու Ինոդայի և Տակեշի Ուրատայի կողմից Կարասույամայում։
Միջին հեռավորությունը Արեգակից կազմում է 3,149839 ա. մ., առավելագույնը մոտենում է 2,774 ա. մ. հեռավորության վրա և հեռանում 3,5257 ա. մ.։ Արեգակի շուրջ մեկ ամբողջական պտույտ է կատարում 2041,88 երկրային օրվա ընթացքում, իր ուղեծրով շարժվելով միջինում 0,176308 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6725) Էնգիյոջի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բրաուն շրջան (այլ կիրառումներ)

Բրաուն շրջան, կարող է վերաբերել՝

Բրաուն շրջան, ԱՄՆ Իլինոյս նահանգի 102 վարչական միավորներից մեկը,
Բրաուն շրջան, ԱՄՆ Ինդիանա նահանգի 92 վարչական միավորներից մեկը,
Բրաուն շրջան, ԱՄՆ Կանզաս նահանգի 105 վարչական միավորներից մեկը,
Բրաուն շրջան, ԱՄՆ Հարավային Դակոտա նահանգի 66 վարչական միավորներից մեկը,
Բրաուն շրջան, ԱՄՆ Մինեսոտա նահանգի 87 վարչական միավորներից մեկը,
Բրաուն շրջան, ԱՄՆ Նեբրասկա նահանգի 93 վարչական միավորներից մեկը,
Բրաուն շրջան, ԱՄՆ Վիսկոնսին նահանգի 72 վարչական միավորներից մեկը,
Բրաուն շրջան, ԱՄՆ Տեխաս նահանգի 254 վարչական միավորներից մեկը,
Բրաուն շրջան, ԱՄՆ Օհայո նահանգի 88 վարչական միավորներից մեկը։
Կոնգա (Նեմդայի վտակ)

Անվան այլ կիրառումների համար տե՛ս՝ Կոնգա (այլ կիրառումներ)Կոնգա (ռուս.՝ Коньга), գետ Ռուսաստանում, հոսում է Կիրովի մարզում և Մարի Էլ հանրապետությունում։ Գետաբերանը տեղակայված է Նեմդա գետի ձախ ափին՝ 63 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300412111100037518
Հիդրոլոգիական ուսումնասիրությունների կոդը - 111103751
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դոկումենտները

«Դոկումենտները», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1914 թվականին։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ № 31 և 32) փետրվարի 9-ի, փետրվարի 11-ի  համարներում։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Նախագծերի մեթոդ

Նախագծերի մեթոդ, ուսուցման կազմակերպում, որի դեպքում սովորողները գիտելիք են ձեռք բերում պլանավորման և պրակտիկ առաջադրանք-նախագծեր կատարելու ընթացքում։ Երևան է եկել ԱՄՆ-ի դպրոցներում, 19-րդ դարի 2-րդ կեսին։ Հիմնվում է պրագմատիկական մանկավարժության տեսական կոնցեպցիաների վրա։ Հանգամանորեն լուսաբանվել է ամերիկացի մանկավարժներ Զ․ և Է․ Դյուիի, Ու․ Հ․ Քիլպատրիկի և Է․ Քոլինզի աշխատություններում։ 20-րդ դարի 60-70-ական թվականներին նախագծերի մեթոդը ԱՄՆ-ում լայնորեն քննադատվեց՝ հանրակրթական դպրոցներում ուսուցման անընդհատությունը խախտելու և սովորողների տեսական գիտելիքների մակարդակի իջեցման համար։ Չնայած դրան, ամերիկյան դպրոցներում շարունակվում է նախագծերի մեթոդին համանման վարժաձևերի կիրառումը, օրինակ, գործնական բնույթի թեմաներով ուսուցումը («Տունը և ընտանեկան կյանքը», «Ինչ ենք մենք ստանում ծառերից» և այլն)։ Խորհրդային իշխանության առաջին տարիներին ԽՍՀՄ-ում նախագծերի մեթոդը մասամբ կիրառվել է փորձնական և որոշ մասսայական դպրոցներում։ «Տարրական և միջնակարգ դպրոցի մասին» ՀամԿ(բ)կ ԿԿ 1931 թվականի սեպտեմբերի 5-ի որոշման մեջ նախագծերի մեթոդի կիրառությունը սովետական դպրոցում դատապարտվել է։
Ցուրկովկա

Ցուրկովկա (ռուս.՝ Цурковка), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միրադոր (Մարանիան)

Միրադոր (պորտ.՝ Mirador), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Շապադաս դու Ալտու Իտապեկուրու գավառի կազմի մեջ։


== Բնակչություն ==
Բնակչությունը կազմում է 21953 մարդ՝ 2006 թվականի տվյալներով։ Բնակչության խտությունը՝ 2,5 մարդ/կմ²։


== Աշխարհագրություն ==
Գրավում է 8609,822 կմ2 տարածք։


== Պատմություն ==
Քաղաքը հիմնադրվել է 1938 թվականի մարտի 29-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 30.854.728,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.468,29 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,564 (տվյալները ՄԱԿ-ի զարգացման ծրագրի)


== Ծանոթագրություններ ==
Նադեժինո (գյուղ, Արդատովսկի շրջան)

Նադեժինո (ռուս.՝ Надежино), գյուղ Ռուսաստանի Նիժնի Նովգորոդի մարզի Արդատովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նանտեր

Նանտեր (ֆր.՝ Nanterre [nɑ̃.ˈt̪ɛʁ ]), քաղաք Ֆրանսիայում՝ Իլ դը Ֆրանս մարզում, երկրի մայրաքաղաք Փարիզի կենտրոնից մոտավորապես տասը կիլոմետր հեռավորության վրա։ Օ դը Սեն դեպարտամենտի վարչական կենտրոնն է, Փարիզի խոշորագույն արվարձաններից մեկը։ 2011 թվականի տվյալներով բնակչության թվաքանակը եղել է 89.476, 2016 թվականի հունվարի 1-ի տվյալներով՝  94 258: Զբաղեցնում է 12,19 քառակուսի կիլոմետր տարածք։
Նանտերում են տեղավորված տարածաշրջանային, մայրաքաղաքային, համապետական և միջազգային նշանակության մի շարք հիմնարկ-ձեռնակություններ ու կազմակերպություններ. Օ դը Սեն դեպարտամենտի պրեֆեկտուրան, Փարիզի առևտրա-արդյունաբերական պալատը, Փարիզի ազգային օպերայի պարի դպրոցը, «Փարիզ X - Նանտեր» համալսարանը (ունի շուրջ 33 000 ուսանող), ճարտարապետական դպրոցը, Մարոկկոյի, Թունիսի, Ալժիրի հյուպատոսարանները, մի շարք խոշորագույն ընկերությունների ու ֆիրմաների գլխավոր գրասենյակները։ Վերջիններիս թվում են Société Générale-ը, Faurecia-ն, Groupe du Louvre-ն ու նրա դուստր ձեռնարկություն Louvre Hôtels-ը։
Քաղաքում զարգացած են արդյունաբերության այնպիսի ճյուղեր, ինչպիսիք են էլեկտրոնիկան, էլեկտրատեխնիկան, մետաղամշակումը, ավտոմատիկան։


== Պատմություն ==
Հնագիտական պեղումների արդյունքում հայտնաբերված առարկաները վկայում են, որ քաղաքի ներկայիս տարածքում մարդիկ բնակություն են հաստատել դեռևս նախահռոմեական ժամանակներում։
Փարիզի հովանավորը հանդիսացող Սուրբ Ժենևիևը ծնունդով Նանտերից է (ծնվել է 419–422 թվականների միջակայքում)։


== Պատկերասրահ ==

		
		
		
		
		
		
		


== Քույր քաղաքներ ==
Նանտերը բարեկամական ու գործընկերային սերտ կապեր է հաստատել հետևյալ քաղաքների հետ.

 Ռումինիա, Կրայովա
 Իտալիա, Պեզարո
 Ալժիր, Տլեմսեն
 Ռուսաստան, Վելիկի Նովգորոդ
 Անգլիա, Ուոտֆորդ
 Սլովակիա, Ժիլինա


== Ծանոթագրություններ ==


== Արտաքին հղումներ ==
Պաշտոնական կայքէջը
Université Paris 10 Nanterre (in French)
Nanterre students (in French)
News coverage of March 2006 University occupation (in English)
Pictures of Nanterre (in French)
Nanterre Cathedral gallery of pictures
Լաս Կուևաս

Լաս Կուևաս, գյուղ Արգենտինայում, Մենդոսա մարզում։ Ծովի մակարդակից 3151 մետր բարձրության վրա։ Լաս Կուևասով անցնում է պանամերիկյան մայրուղին, այն բաժանված է 2 մասերի և կոչվում է ազգային երթուղի No 7։ Արևելքում մայրուղին կապում է գյուղը Մենդոսա քաղաքի հետ, (210 կմ) իսկ արևմուտքից, Չիլիի մայրաքաղաք Սանտիագո (160 կմ)։ Ամենակից հարևանությամբ շինությունը Ինկերի կամուրջն է (իսպ.՝ Puente del Inca), տեղակայված է Պանամերիկյան մայրուղիուց 15 կմ արևելք։


== Կլիմա և բնակչություն ==
Կլիման հասարակածային մուսսոնային է։ Ամռանը շոգ է լինում՝ 25°С, ձմռանը՝ -20°С։ Ամենօրյա ջերմաստիճանի տատանումները շատ կարևոր է, որն արտահայտվում է իր ամսական միջին ջերմաստիճանով՝ հունվարին՝ 11 °C, հուլիսին՝ -2 °C։

Լաս Կուևասի բնակչությունը քիչ է, 2001 թվականին այնտեղ ապրում էր ընդամենը 7 հոգի։ Գյուղացիների ապրուստի միջոցը ռեստորանային բիզնեսն է և հուշանվերների վաճառքը զբոսաշրջիկներին, ովքեր գալիս են ուսումնասիրել մի լքված երկաթուղային թունել։


== Տեսարժան վայրեր ==
Գյուղի կողքին գտնվում է երկաթուղային Կումբրսկյան թունելի արևելյան պորտալը, որը հանդիսանում է 1984 թվականին փակված Տրանսադինսկյան երկաթուղու մի մասը։ Միուղի թունելը զբոսաշրջիկներին գրավում է այստեղով ճեմելու հնարավորությամբ։ Կից գտնվում է ելքը դեպի երթուղի, որը հայտնի է «Ազատարարների միջազգային թունել» անունով (Paso Internacional Los Libertadores)։ 1904 թվականին Լաս Կուևասից ոչ հեռու կանգնեցվել է Անդյան Քարիստոսը՝ Փրկիչ Քրիստոսի քանդակը (Cristo Redentor de los Andes)։ Հենց գյուղից բացվում է Ակոնկագուայի բարձունքի հետաքրքիր տեսարանը, որը գտնվում է գյուղից 25 կմ հյուսիս։


== Ծանոթագրություններ ==
Վարդան Գրեգորյան

Վարդան Գրեգորյան (ապրիլի 8, 1934(1934-04-08), Թավրիզ, Իրան - ապրիլի 15, 2021(2021-04-15)), պատմաբան, կրթության ու մշակույթի ականավոր գործիչ, Կարնեգի հիմնադրամի նախագահ, «Ավրորա» մարդասիրական նախաձեռնության համահիմնադիր։


== Կենսագրություն ==
Վարդան Գրեգորյանը ծնվել է 1934 թվականի ապրիլի 8- ին, Իրանի հյուսիսային շրջանի Թավրիզ քաղաքում։ Նա ունեցել է դժվար մանկություն․ քաղաքական մեղադրանքների համար ձերբակալված պապը մահացել է բանտում, մայրը՝ Շուշանիկ Միրզայանը մահացել է թոքաբորբից, 26 տարեկանում։ Վարդանի հայրը՝ Սամվել Գրեգորյանը եղել է հաշվապահ, աշխատել է անգլո-իրանական նավթային գործարանում, Վարդանի դաստիեարակությամբ քիչ է զբաղվել։ Վարդանի և քրոջ՝ Եվգենիայի (Օժիկի) դաստիարակությամբ զբաղվել է մայրական տատը՝ Ոսկին։ Վարդանը մեծացել է աղքատության մեջ, մանկուց սիրել է ընթերցել, ներկա է եղել եկեղեցական պատարագներին։ 
Տարրական կրթությունը ստացել է Իրանում, սովորել է ռուսերեն և պարսկերեն։ Այդ տարիներին նրան հովանավորել է Թավրիզում Ֆրանսիայի փոխհյուպատոս Էդգար Մալոյանը, որի խորհրդով էլ Վարդանը մեկնել է Լիբանան և շարունակել կրթությունը։ Մինչ Բեյրութ մեկնելը խոսել է հայերեն, ռուսերեն, պարսկերեն և թուրքերեն։ Բեյրութում մեկ տարվա ընթացքում նա սովորեց ֆրանսերեն։ Նրա ուսուցիչներից է եղել Սիմոն Վրացյանը՝  Հայաստանի առաջին հանրապետության չորրորդ վարչապետը։ Վարդանը եղել է Սիմոն Վրացյանի ոչ պաշտոնական քարտուղարներից։ Բեյրութում աշխատել է նաև որպես լրագրող՝ նախքան 1956-ին Միացյալ Նահանգներ արտագաղթելը։ Գրեգորյանը մեկնել է Միացյալ Նահանգներ՝ Բեյրութ վերադառնալու նախնական մտադրությամբ՝ ավագ դպրոցում հայոց պատմություն դասավանդելու համար։ Հարցազրույցներից մեկում Գրեգորյանը ասել է, որ ինքը սովորել է պորտուգալերեն, որպեսզի կարողանա դառնալ Բրազիլիայի Սան Պաուլու քաղաքում գտնվող հայկական ավագ դպրոցի տնօրեն։
1956 թվականին ընդունվել է Սթենֆորդի համալսարան և երկու տարի անց ավարտել այն պատմության և հումանիտար գիտությունների բակալավրի կոչումով։
Գրեգորյանը Սթենֆորդի համալսարանում 1964 թվականին ստացել է փիլիսոփայության դոկտորի կրկնակի աստիճան՝ պատմության և հումանիտար գիտությունների բնագավառում։ Նրա դիսերտացիայի թեման եղել է «Ավանդականությունն ու արդիականությունը իսլամում»։
Վարդանն իր դասախոսական կարիերան սկսել է Բերքլիի Կալիֆոռնիայի համալսարանում, որտեղ 1960 թվականին որոշ ժամանակ դասավանդել է Հայոց պատմություն ու մշակույթ։ 1962-1968 թվականներին Սան Ֆրանցիսկոյի պետական քոլեջում դասավանդել է Եվրոպայի և Մերձավոր Արևելքի պատմություն։ Դասավանդման ընթացքում՝ 1964 թվականին նշանակվել է դոցենտ, իսկ 1966 թվականին` պատմության դոցենտ։

1956 թ. Իրանից տեղափոխվել է ԱՄՆ։ Ավարտել է Ստենֆորդի համալսարանը, ապա ստացել է պատմության և հումանիտար գիտությունների դոկտորի, պրոֆեսորի կոչում։
1981-1989 թթ. - Նյու Յորքի հանրային գրադարանի նախագահ։
1988-1997 թթ. - Բրաունի համալսարանի նախագահ։
1997 թվականից - Կարնեգի բարեգործական կորպորացիայի նախագահ։


== Պարգևներ և կոչումներ ==
ՀՀ ԳԱԱ անդամ
Մխիթար Գոշի մեդալ (2012)
ՀՀ ԳԱԱ ոսկե մեդալ
Ազգային հումանիտար մեդալ, ԱՄՆ
«Ազատության» մեդալ, 2004
Հայաստանի մանուկներ բարեգործական հիմնադրամի մարդասիրական մրցանակ, 2018


== Մեջբերումներ Վարդան Գրեգորյանից ==


== Ծանոթագրություններ ==


== Արտաքին հղումներ ==
Վարդան Գրիգորեանը նյումեգում
Տուն տանող ճանապարհը
Արվեստի մարդիկ

Արվեստի մարդիկ (անգլ.՝ Show People)՝ ամերիկյան համր գեղարվեստական ֆիլմ, որը թողարկվել է 1928 թվականին։


== Սյուժե ==
Գնդապետ Պեպերը իր դստերը՝ Պեգիին Ջորջիայից բերում է Հոլիվուդ, որպեսզի նա դերասանուհի դառնա։ Այնտեղ նա հանդիպում է Բիլիին, ով նրան աշխատանքի է տեղավորում «Comet Studio»-ում։ Բայց Պեգիին հրավիրում են «High Art Studio» նա համաձայնվում է թողնելով Բիլին և «Comet»-ը։ Այժմ նա նոր կերպար ունի՝ Պատրիսիա Պեպուար և նա արհամարհում է Բիլիին հանդիպելիս։ Երբ Պեգին այլևս պետք չէր «արվեստից չհասկացող» մարդկանց, նա որոշում է ամուսնանալ Անդրեի հետ, կեղծ տիտղոս ստանալու համար։ Բիլին նրան բաց չի թողնի առանց պայքարի։


== Դերերում ==
Մերիոն Դևիս՝ Peggy Pepper / մարմնավորում է ինքն իրեն
Ուիլյամ Հենս՝ Billy Boone
Դելլ Հենդերսոն՝ General Marmaduke Oldfish Pepper
Պոլ Ռալլի՝ Andre Telefair
Թենեն Հոլտց՝ Casting director
Հարի Գրիբբոն՝ Jim - Comedy Director
Սիդնի Բրեյսի՝ Dramatic director
Պոլի Մորան՝ Պեգիի սպասուհին
Ալբետ Կոնտի՝ Producer
Ռենե Ադորե
Դուգլաս Ֆերբենկս
Բես Ֆլաուես՝ Undetermined Bit Role,
Ջոն Գիլբերտ՝ մարմնավորում էինքն իրեն
Էլինոր Գրին՝ մարմնավորում էինքն իրեն - at High Art Studios, в титрах не указана
Պեթ Հերմոն՝ Studio Gateman


== Ծանոթագրություններ ==


== Արտաքին հղումներ ==
Կաղապար:Tcmdb title
«Արվեստի մարդիկ»(անգլ.) ֆիլմը allmovie կայքում:
Արվեստի մարդիկ at the silentera database
Արվեստի մարդիկ at Virtual History
Լաքիթ Ստենֆիլդ

Լաքիթ Լի Ստենֆիլդ (անգլ.՝ Lakeith Lee Stanfield, օգոստոսի 12, 1991(1991-08-12), Սան Բերնարդինո, Կալիֆոռնիա, ԱՄՆ), ամերիկացի դերասան և ռեփեր։


== Կարիերա ==
Ստենֆիլդը նախքան հայտնի դառնալը զբաղվել է տան կտուրների կառուցմամբ, այգեգործությամբ, ինչպես նաև աշխատել է AT&T հեռահաղորդակցման ընկերությունում և մարիխուանայի օրինական գործարանում։ Նա հայտնի դարձավ 2013 թվականին էկրան բարձրացած «Կարճ ժամկետ 12» ֆիլմում նկարահանվելուց հետո, որի համար Independent Spirit Awards մրցանակաբաշխությունում առաջադրվեց «Լավագույն աջակցող դերասան» մրցանակին, սակայն չհաղթեց։ Հետագա տարիներին նաև նկարահանվեց այնպիսի ֆիլմերում, որոնցից են «Սելմա», «Թմրանյութ», «Ուղիղ Քոմփթոնից» և այլն։ 2016 թվականից նկարահանվում է ռեփեր Դոնալդ Գլովերի «Ատլանտա» հեռուստասերիալում։ Ստենֆիլդը նաև ռեփեր է և հանդիսանում է Moors հիփ հոփ դուետի անդամ։


== Ծանոթագրություններ ==


== Արտաքին հղումներ ==
Լաքիթ Ստենֆիլդը Internet Movie Database կայքում
Սանտի Ապոստոլի

Սանտի Ապոստոլի  (Տասներկու առաքյալների եկեղեցի, իտալերեն՝ Santi Dodici Apostoli, լատ.՝ SS. Duodecim Apostolorum), 6-րդ դարի կաթոլիկ և տիտղոսակիր եկեղեցի Հռոմում։ Սկզբնապես նվիրված է եղել Սուրբ Հակոբոս Ալփյանին և Փիլիպպոս առաքյալին, որոնց մասունքները պահպանվում են այստեղ, իսկ ավելի ուշ՝ բոլոր առաքյալներին։ Այսօր բազիլիկը գտնվում է Կոնվենտուալ ֆրանցիսկյանների հոգածության ներքո։ Վերջիններիս կենտրոնը գտնվում է եկեղեցու հարակից շինությունում։
Եկեղեցու կարդինալ քահանան Անջելո Սկոլան է։


== Պատմություն ==
Պեղագիոս I պապը կառուցել է եկեղեցին ի պատիվ Նարսեսի օստգոթերի նկատմամբ տարած հաղթանակի։ Հովհաննես III պապը եկեղեցին նվիրել է Հակոբոս Ալփյանին և Փիլիպպոս առաքյալին։
Եկեղեցին ավերվել է 1348 թվականի երկրաշարժից և լքված մնացել։
1417 թվականին Մարտինոս V պապը, որի Կոլոննա ընտանիքը դարձավ հարակից Կոլոննա պալատի սեփականատերը, վերակառուցվեց եկեղեցին, իսկ ճակատամասը կառուցվեց միևնույն դարի վերջում Բակիո Պոնտելիի կողմից։ Այն ֆրեսկոներով պատկերեց Մելոցցո դա Ֆորլին, որի որմնանկարները համարվում են գլուխգործոցներ։
Կղեմես XI պապը եկեղեցում իրականացրել է «դրամատիկ» վերանորոգումներ։ Մելոցցոյի վերանորոգումները ոչնչացվել են և մի մասը տեղափոխվել Կվիրինալ, իսկ մյուս մասը՝ Վատիկանի թանգարաններ։ Նոր ինտերիերըբարոկկո ոճով ձևավորել են Կառլո Ֆոնտանան և Ֆրանչեսկո Ֆոնտանան։ Աշխատանքներն ավարտվել են 1714 թվականին։ Եկեղեցին ավելի ուշ կրկին վերանորոգվել է, և ճակատամասի կառուցումը ավարտվել է 1827թվականին Ջուզեպպե Վալադիեի կողմից։
Սանտի Ապոստոլի եկեղեցում գտնված արձանագրությունները արժեքավոր աղբյուներ են, որոնք արտացոլում են եկեղեցու պատմությունը։ Դրանք հավաքագրվել և հրապարակվել են Վինչենցո Ֆորչելայի կողմից։


== Ինտերիեր ==

Եկեղեցին ունի 3 նավ, որոնք բաժանված են կորնթոսյան սյուներով։ Առաստաղի կենտրոնում պատկերված է Սուրբ Ֆրանսիսի հաղթանակը։ Հեղինակն է Բակիկկոն, և աշխատանքն արվել է 1707 թվականին։ Կան նաև ավետարանիչների ֆրեսկոներ, որոնք Լուիջի Ֆոնտանայի աշխատանքներն են։ Սրբավայրի վերևում Ջիովաննի Օդացցիի ֆրեսկոն է (1709 թ․), որը ներկայացնում է «Լուցիֆերի և իր հրեշտակերի անկումը»։
Բարձր բեմի աջ կողմում Giraud de Caprières և Ռաֆայել Ռիառիոյի գերեզմաններն են։ Ձախ կողմուոմ Կարդինալ Ռիառիոյի արձանն է, հեղինակ՝ Անդրեա Բրեգնո, ինչպես նաև Մինո դա Ֆիեսոլի "Տիրամայրը"․
Նավի աջ թևում, առաջին կապելլայի մոտ պահված է Մարիա Կլեմենտինա Սոբիեսկաի սիրտը։ Նրա գերեզմանը Սուրբ Պետրոսի տաճարում է։ Իսկ արձանը Ֆիլիպպո դելլա Վալլեի աշխատանքն է։ Նրա ամուսինը ամեն առավոտ աղոթում էր այստեղ։


== Ծանոթագրություններ ==


== Արտաքին հղումներ ==
Եկեղեցու պաշտոնական կայքը
Santi Apostoli, in Mariano Armellini, Le chiese di Roma dal secolo IV al XIX
(8937) Գասսան

(8937) Գասսան (անգլ.՝ Gassan), աստերոիդ աստերոիդների հիմնական գոտում։ Հայտնաբերվել է 1997 թվականի հունվարի 13-ին Տոմիմարու Օկունիի կողմից Նանյոյում։
Միջին հեռավորությունը Արեգակից կազմում է 2,287043 ա. մ., առավելագույնը մոտենում է 1,9225 ա. մ. հեռավորության վրա և հեռանում 2,6516 ա. մ.։ Արեգակի շուրջ մեկ ամբողջական պտույտ է կատարում 1263,31 երկրային օրվա ընթացքում, իր ուղեծրով շարժվելով միջինում 0,284966 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8937) Գասսան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լանի (գյուղ, Պետրովսկի շրջան)

Անվան այլ կիրառումների համար տե՛ս՝ ԼանիԼանի (ուկրաիներեն՝ Лани), գյուղ Ուկրաինայի Կիրովոգրադի մարզի Պետրովսկի շրջանում։
2001 թվականի տվյալներով Լանի գյուղում բնակվում էր 20 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ձյուդոյի Եվրոպայի առաջնություն 2013

Ձյուդոյի Եվրոպայի առաջնություն 2013, անցկացվել է 2013 թվականի ապրիլի 25-ից 28-ը Հունգարիայի մայրաքաղաք Բուդապեշտում։


== Մեդալակիրներ ==


=== Տղամարդիկ ===


=== Կանայք ===


== Մեդալներ ==


== Աղբյուր ==
Առաջնության արդյունքները www.judoinside.com կայքում
Վիկտոր Լյորինց

Վիկտոր Լյորինց (հունգ.՝ Lőrincz Viktor,ապրիլի 28, 1990(1990-04-28), Cegléd, Պեշտ, Հունգարիա), հունգարացի հունահռոմեական ոճի ըմբիշ, աշխարհի և եվրոպայի առաջնությունների մրցանակակիր։ Հունգարացի հայտնի ըմբիշ Թամաշ Լյորինցի կրտսեր եղբայրը։


== Կենսագրություն ==
Ծնվել է 1990 թվականին։ 2012 թվականին նա նվաճել է Եվրոպայի առաջնության բրոնզե մեդալը։ 2013 և 2014 թվականներին նա դարձել է Աշխարհի գավաթի բրոնզե մեդալակիր։ 2016 թվականին նա մասնակցեց Ռիո դե Ժանեյրոյի օլիմպիական խաղերին մինչև 85 կգ քաշային կարգում անցկացվող մրցումներում։ Խաղերում հունգարացի մարզիկը մեկնարկել է առաջին տուրից, որտեղ նա 3-0 հաշվով հաղթել է հայ ըմբիշ Մաքսիմ Մանուկյանին։ Երկրորդ տուրում Վիկտոր Լյորինցը հաղթանակ տարավ Հնդկաստանի ներկայացուցիչ Ռավինդեր Խաթրի նկատմամբ։ Ուզբեկ ըմբիշ Ռուստամ Ասակալովի հետ մենամարտն անցել է համառ պայքարում, սակայն ավարտվել է հունգարացի ըմբիշի օգտին։ Սակայն հետո Լյորինցը կիսաեզրափակչում ջախջախիչ պարտություն է կրել ռուս ըմբիշ Դավիթ Չակվետաձեից, իսկ հետո պարտվել է գերմանացի Դենիս Կուդլեին բրոնզե մեդալի համար պայքարում։ Օլիմպիական մրցաշարի արդյունքներով Վիկտոր Լյորինցը գրավել է 5-րդ հորիզոնականը։
2019 թվականին Ղազախստանում կայանալիք Աշխարհի նախաօլիմպիական առաջնությունում մինչև 87 կգ քաշային կարգում Վիկտորը նվաճել է արծաթե մեդալ եւ ստացել օլիմպիական ուղեգիր։
2020 թվականի փետրվարին Իտալիայի մայրաքաղաքում ընթացող առաջնությունում մինչև 87 կգ քաշային կարգում Վիկտորը չեմպիոնական տիտղոսի համար գոտեմարտում պարտվել է ուկրաինացի Սեմյոն Նովիկովին և նվաճել Եվրոպայի առաջնության արծաթե մեդալ։


== Ծանոթագրություններ ==


== Արտաքին հղումներ ==
Վիկտոր Լյորինց – օլիմպիական վիճակագրությունը Sports-Reference.com կայքում (անգլ.)